NETFLIX-ALKUPERÄISSARJA
Mikseivät englantilaiset lähde?
He ovat kokeneet taholtamme vaikka mitä mutteivät silti poistu Irlannista.
KUOLEMAN KUNINGATAR
Uhrauksia on tehty paljon.
Moni veljemme ja sisaremme on menettänyt henkensä miehitystä vastustaessaan,
eikä meitä silti noteerata.
Meiltä evätään yhä itsemääräämisoikeus,
ja poikiamme, veljiämme, aviomiehiämme ja isiämme lukitaan yhä brittivankiloihin.
Jos mikään ei muutu, meidän on aika muuttaa suhtautumistamme.
LOPPU JAKOLINJOILLE
Katse oikeaan päin!
Siksi ylimmät johtajamme ovat antaneet uuden ohjeen.
Irlannin tasavallan vapaustaistelu astuu tänään uuteen vaiheeseen.
Ponnisteluja tulee laajentaa.
Asevoimat kaksinkertaistetaan ja verta vuodatetaan lisää,
jotta kruunu vetäytyy Irlannista ikuisiksi ajoiksi.
Eikö Charles jäänyt lounaalle?
Hän häipyi tuli hännän alla eikä kuulemma syö enää lounasta.
Miksei? Miten omituista. -Ehkä hän vahtii linjojaan.
Miten hän voi, Dickie? Hän puhuu sinulle eniten.
Merivoimat ei ilmeisesti sovi hänelle. -En puhunut urasta.
Hän tarkoittaa sydämen asioita. -Hän puhuu niistä sinulle.
Me olemme sanomalehtien varassa.
Onko se Westmorlandin tyttö yhä kuvioissa? -Ei ole.
Entä se Guinnessin tyttö? -Menneen talven lumia.
Hänellä oli myös se uimapukutyttö.
Caroline Longman. -Se piiskuriko?
Ei. Tytön kieli sivaltaa kuin piiska. -Hän oli Anna Wallace.
Pirun hyvä hevosten kanssa. -Anna jätti Charlesin.
Eikös Charlesilla ollut myös Borgia? -Oli. Christabel.
Ei sen suvun edustaja ole kisassa mukana.
Tietojeni mukaan viimeisin on… -Sarah Spencer.
Johnnyn tyttökö?
Hänen esikoisensa. -Pidän ajatuksesta.
Kuten mekin. Hän on hauska, nokkela…
Ja hän on naimaton toisin kuin eräs rouva Parker Bowles.
Eivät kai he yhä tapaile? -Kaiken sen tekemämme työn jälkeen.
Eihän siitä voi yllättyä.
Hän noudatti vain saamiaan neuvoja. Vai mitä, Dickie?
Sinähän Charlesia siihen rohkaisit.
Neuvoit häntä kylvämään siementään velvollisuuksista välittämättä.
Siinä on vielä enemmän syytä kannustaa Sarahia.
Teidän Kuninkaallinen Korkeutenne.
Mietin ratsastusretkeä.
High Woodin toisella puolella on mukava mökki, jossa saamme olla rauhassa.
Teidän Kuninkaallinen Korkeutenne. Herra O'Keefe soittaa neidille.
Hän soittaa mökin avaimesta.
Anteeksi hetkinen. -Ei hätää.
Anteeksi. En ole täällä.
Sain tiukat ohjeet pysyä näkymättömissä,
mutta minun on päästävä tuohon huoneeseen, ja tämä on ainoa reitti.
Teidän Korkeutenne.
En nähnyt mitään.
Kiitos.
Aikamoinen asu.
Onko se aivan kauhea? Esitämme koulussa Kesäyön unelman.
Kesäyön unelma on lempinäytelmiäni.
Samoin minun.
Hahmoilla on ihania nimiä.
Huilu, Kirso, Tonttu…
Puutiainen, Pääkkö…
Pulma!
Aivan. Pulma.
Osa annettiin tytölle nimeltä Francesca Lamont,
joka on vähän yksinkertainen. Hän otti sen henkilökohtaisesti ja musertui.
Olen muuten Sarahin pikkusisko. Älkää kertoko, että näitte minut.
Joudun pulaan.
Hän halusi päivästä täydellisen eikä haluaisi minun pelottelevan teitä.
Miten te sen tekisitte?
Kai te sen arvaatte.
Olemalla hullu puu.
En sano sanaakaan. -Kiitos.
Sain avaimet. Olemmeko valmiita?
Olemme.
Onko kaikki hyvin?
On. Tapasin juuri pikkusiskonne.
Jassoo.
Hänpä oli ovela. Käskin hänen jättää meidät rauhaan.
Hän oli läpikulkumatkalla. -Ulkokauttakin olisi päässyt.
Hänellä oli pakkomielle tavata teidät.
Niinkö? -Todellakin.
KULTAKEPPI
Tunti sitten julkaistun mielipidekyselyn mukaan Toryt johtavat 16 prosentilla…
…hieno päivä Britannialle ja hänelle.
…kuolleen kirjaimen TUC:n kanssa solmitusta yhteiskuntasopimuksesta.
Hänen uskomaton sisunsa on pitänyt hänet vaalien keskiössä koko ajan.
Rouva Thatcher uskoo, että resursseja on siirrettävä yksityiselle sektorille.
Se johtaa vaikeuksiin. -…nainen, jolla on tehtävä.
Hän uskoo, että Britannian kansa auttaa siinä.
Olemme hyvin itsevarmoja. -Konservatiivien marginaali on jopa 21 %.
Oletteko itsevarma, rouva Thatcher? -Voitatteko tänään?
En suostu puhumaan mistään muusta kuin säästä.
Päivä on todella kaunis.
Konservatiivipuolue näyttää voittavan kepeästi,
ja maamme saa ensimmäisen naispääministerinsä.
Mitä tiedämme Margaret Thatcherista? -Tuota maamme kaipaa vähiten.
Mitä niin? -Kahta naista puikoissa.
Ehkä maamme kaipaa juuri sitä.
Minä tavallaan pidän hänestä. -Kauppiaan tyttärestäkö?
Raatimieskauppiaan tytär, joka ansaitsi kovalla työllä stipendin Oxfordiin.
Aivan. Lukemaan kemiaa.
Hän hankki sittemmin asianajajan paperit, vaikka kasvatti kaksosia.
Yritäpä itse samaa. -Entä luonne?
Tämän mukaan hän haki nuorena elintarvikealan kemistin paikkaa.
Hakemus hylättiin,
koska häntä pidettiin itsepäisenä ja vaarallisen omahyväisenä.
Niinkö? Kukakohan täällä tulee tuosta mieleen?
Olette varmasti toiveikas johtoasemanne takia.
Emme nuolaise, ennen kuin tipahtaa,
emmekä pane Thatcheria Downing Streetille, ennen kuin valinta on varma.
Kiitos kovasti.
Nyt näemme, miten tehdään historiaa.
Britannian ensimmäinen naispääministeri on vakaumuspoliitikko,
joka uskoo avoimesti, että maan täytyy muuttua perin pohjin.
Nyt hän saapuu palatsiin kertomaan kuningattarelle juuri tämän.
Herra ja rouva Thatcher, tänne päin.
Opposition johtaja, Majesteetti.
Rouva Thatcher.
Teidän Majesteettinne.
Puolueenne voitti vaalit.
Kutsun teidät ilolla kokoamaan hallituksen nimissäni.
Onneksi olkoon, pääministeri.
Kiitos.
Istumaan.
Perheenne lienee ylpeä.
Teillähän on kaksi lasta. -He ovat jo omillaan.
Ja aviomiehenne on eläkkeellä. Eikö näin?
On, mutta hän ei ole tielläni, jos sitä ajatte takaa.
Denis osaa huolehtia itsestään erinomaisesti.
Hänen golfmailansa ovat eteisessä, mistä hän kulkee mielensä mukaan.
Hän tietää, että minulla on kiire ja että minun täytyy tehdä töitä.
Käydään asiaan.
Joko olette päättänyt kabinetista? -Olen.
Tämä saattaa yllättää, mutta ennustan mielelläni ministerinimityksiä.
Veikkaan todennäköisyyksien perusteella kuin laukkakisoissa, kenet valitaan.
Kabinettiin pätee sama.
Paras veikkaukseni on ollut Wilsonin toinen uudelleenjärjestely. 90 % oikein.
Kerronko veikkaukseni omastanne? Oletan, ettette valitse naisia.
Naisiako? -Kabinettiin, siis.
En todellakaan.
Yhtään soveltuvaa ehdokasta ei ole, mutta sen lisäksi -
olen huomannut, etteivät naiset ylipäätään tunnu soveltuvan korkeisiin virkoihin.
Mikseivät?
He ovat liian tunteellisia.
Se tuskin on ongelma kanssani.
Kas niin. Willie Whitelaw'sta tulee sisäministeri.
Aivan.
Oikein.
Geoffrey How on valtiovarainministeri. -Niin.
Oikein.
Hailsham on lordikansleri.
Oikein.
Walker, Heseltine, Biffen, Prior…
Hän sai valtaosan oikein.
St. John-Stevasin kulttuuriministerin salkku meni väärin, mutta vain siksi,
että hän oli jo veikannut tätä aivan oikein ylähuoneen johtajaksi.
Nokkela nainen. -Totta. Kuvittelin hänet erilaiseksi.
Hän on kiinnostunut ja asiantunteva,
ja hänellä on kiitettävä halu tehdä töitä,
mikä ei kuulemani mukaan laannu edes kesälomalla.
Minulle jäi mielikuva, että yhteistyöstämme tulee mukavaa.
Kaksi vaihdevuosissa olevaa naista. Sepä vasta mutkatonta.
Kuulin tuon.
En halua lisätä stressiäsi. -Se on kuvottavaa.
BALMORALIN LINNA, SKOTLANTI
Onpa mukavaa olla taas täällä. Kiitos.
Lähdetkö metsälle pomon kanssa? -Hän vaati.
Hyvä.
Elämäsi ei tietenkään kuulu muille, kuten ei urasi esteratsastajanakaan,
mutta aiot kuulemma jättää kilpailemisen. Onko se totta?
On. Ratsastus ei ole sujunut.
Entä tulevat Badmintonin kisat ja mahdolliset toiset olympialaiset?
Mark on päättänyt kisata tänä vuonna itse,
eli meidän pitäisi harjoitella ja kiertää kisoja yhdessä.
Ymmärrän.
Onko se aivan kamala ajatus?
Hän on aviomiehesi.
Hädin tuskin.
Olimme ylpeitä olympiaurheilijasta perheessä.
Tänä vuonna olen urheilemisen sijaan lähinnä tipahdellut.
Älähän nyt. Tämä ei ole tapaistasi.
Muistuta, mikä on tapaistani.
Olen unohtanut, miten ratsastetaan ja kuka olen.
Salli minun muistuttaa sinua.
Sinä olet -
etevin, sisukkain -
ja päättäväisin tuntemani nuori nainen.
Joka pelkää istuessaan satulaan.
Pääset siitä yli -
työllä, päättäväisyydellä -
ja Battenbergeiltä perityllä vihalla luovuttamista kohtaan.
Kiitos.
Oletko valmis?
Onnea matkaan. -Kiitos.
Näin tyynellä riistaa löytää helposti.
Totta. Huomenta.
Eikä edes sada.
Valmiina? Kiitos.
HOFSÁ-JOKI, ISLANTI
Teille on puhelu.
CLASSIEBAWNIN LINNA, IRLANNIN TASAVALTA
Haloo? -Poikakulta!
Toimistoltani soitettiin Buckinghamiin tunti sitten,
ja minut on yhdistetty yhdeksän kertaa uudestaan.
Missä sinä olet?
Koillis-Islannissa. Olen mökissä Hofsá-joella.
Mitä sinä siellä teet? -Kalastan lohta ystävieni kanssa.
Oletko Classiebawnissa muiden kera? -Koko konkkaronkan.
Kaikki kyselevät perääsi.
Oletko Lontoossa ensi viikolla? Haluaisin nähdä.
En. Tapaan Camillan. Saimme sovittua pari päivää yhteistä aikaa.
Et kai sinä yhä tapaile häntä? Tiedät perheen mielipiteen.
Olen täysin selvillä perheen mielipiteestä.
Entä omastani?
Siitäkin. Tajuan hyvin, miten pöyristyttävää se on,
että juuri sinä saarnaat minulle avioliiton pyhyydestä -
ja perinteistä sydämen asioissa. Sinä ja Edwina ette olleet mitään uranuurtajia.
Minun ja Camillan aviorikokseen ei sentään liity kansallinen turvallisuus.
Tuo oli tarpeetonta. -Kuten sekin, että sekaannut tähän.
Rummutat sitä, kuinka olet liittolaiseni perheessä ja turvaat selustani,
mutta tosipaikan tullen olet petturi.
Viides kolonna, joka toimii vastapuolen hyväksi.
Pidän Camillasta enemmän kuin kenestäkään muusta.
Hän on ansassa junailemassasi liitossa, ja hänen miehensä köyrii puolta kylää.
Kutsu meidät Broadlandsiin. Näet, miten onnellisia olemme yhdessä.
Jos minun onneni siis merkitsee sinulle mitään.
Pitää lopettaa.
Ala tulla, isä. Aika rientää.
Nicholas! Timothy!
Toimita tämä Walesin prinssille mahdollisimman nopeasti.
No niin.
Lähdetäänpäs hummerijahtiin.
Mennään.
Missä näit sen?
Tuolla harjanteella.
Siltä varalta, että tulee kylmä. Tässä, Paul.
Matkaan!
Tuo se on.
Ei noin. Putoat yli laidan. Käytä koukkua.
Kiitos, isoisä.
Tänne näin. -Kas niin.
Tämä vaatii lihaksia.
Pidä saksien takaa kiinni, ettei se nappaa.
Tämä näköjään kantaa munia.
Heitämme sen takaisin, että se voi laskea munat rauhassa.
Yksi,
kaksi ja…
Piru vie.
Pidä radio päällä.
Hyvänen aika.
Tuollainen lauma ei ikinä povaa hyvää.
Majesteetti,
saimme kopion sähkeestä,
joka oli lähetetty ulkoministeriölle suurlähetystöstä Dublinista.
Siinä lukee:
"Kello 13.05 Ison-Britannian suurlähettiläs sai tiedon -
räjähdyksestä lordi Mountbattenin veneellä Sligon kreivikunnassa."
Lordi Mountbatten menehtyi -
yhdessä laivapojan, Paul Maxwellin, ja tyttärenpoikansa Nicholasin kanssa.
Lordi ja lady Brabourne, Doreen, lady Brabourne -
ja Timothy Knatchbull ovat sairaalassa Sligossa.
IRA on ikävä kyllä ottanut teon kontolleen.
Ilmeisesti 5. päivä.
Hautajaiset, siis.
Westminster Abbeyssä.
Minua pyydettiin toimittamaan tämä.
Kiitos.
Parahin Charles.
Kutsumanimi "prinssi miesten joukossa" on suurin kohteliaisuus, mitä voi olla.
Tuo titteli ansaitaan johtamis- ja innoittamistaidoilla.
Myös sinun tulee tavoitella noita vaikeasti saavutettavia hyveitä.
Olen surullinen joutuessani sanomaan, ettet tee tarpeeksi töitä sen eteen.
Puolison valinta koitui edellisen Walesin prinssin epäonneksi.
Minua hämmästyttää, ettet vain 40 vuotta hänen kruunusta luopumisensa jälkeen -
yritä tämän enempää salata ihastustasi toisen miehen vaimoon.
Miten voit puolustella moista rappiota ja pettymystä itsellesi,
perheellesi -
tai minulle?
Täytyykö sinua muistuttaa siitä, miten tärkeää on tulevaisuus suloisen,
viattoman ja hyväluontoisen tytön kanssa,
jolla ei ole menneisyyden taakkoja ja joka tuntee säännöt ja noudattaa niitä?
Jonkun, jonka kanssa voit aloittaa elämän puhtaalta pöydältä.
Jonkun, jota kansa rakastaa prinsessana ja aikanaan kuningattarena.
Tämä on nyt velvollisuutesi.
Tärkein tehtäväsi.
Olet enemmän kuin mies tai prinssi,
ja jonakin päivänä sinusta tulee kuningas.
Nyt lähden vesille.
Kaipaan sinua suunnattomasti.
Viihdyn parhaiten juuri sinun seurassasi,
mutta senhän sinä jo tiedät.
Sinua aina rakastaen kunniaisoisäsi Dickie.
Niin? -Puhelu Buckinghamin palatsista.
Yhdistän Hänen Majesteetilleen.
Teidän Majesteettinne. -Pääministeri.
Tapahtuma oli suunnaton tragedia.
Lordi Mountbattenin kuolemasta jää aukko, jota ei voi täyttää.
Osoitamme täydestä sydämestämme surunvalittelut teille ja perheellenne -
sekä tietenkin Warrenpointissa tänään kuolleiden sotamiesten perheille.
Olen perin juurin kyllästynyt niihin,
jotka yrittävät järkeistää ja selitellä IRA:n suorittamia kauheuksia.
Poliittisia murhia, pommituksia tai väkivaltaa ei ole olemassakaan.
Murhat, pommitukset ja väkivalta ovat aina rikollista toimintaa.
Vannon teille,
että käyn sotaa Irlannin tasavaltalaisarmeijaa vastaan -
armotta ja säälimättömän päättäväisesti,
kunnes se voitetaan.
Ai, sinä.
Niin.
Tapahtuma oli hirveä.
Mutta hän ei pelännyt kuolemaa.
Yhtään. -Ei niin.
Hän olisi myös vihannut imeliä murheen osoituksia -
ja tunteenpurkauksia.
Hän jätti -
500 sivun edestä ohjeita.
Hautajaisia varten.
Hän halusi, että sinä luet.
Sinä.
Tässä perheessä ei ole rakenteellisesti mitään normaalia.
Dickien asema vääristi sitä vielä entisestään.
Oma isäni jäi minulle vieraaksi.
Dickie ymmärsi sen ja toimi sijaisisänäni,
mitä arvostin valtavasti.
Vuosia myöhemmin -
hän ehkä huomasi -
meidän kahden kamppailun.
Hän alkoi huolehtia sinusta, ja minusta tuli toissijainen.
Hän korvasi minut -
sinun isänäsi.
Ja sinä -
korvasit minut hänen poikanaan.
Myönnän kernaasti, että joskus se siirtymä Dickien kiintymyksessä,
huolenpidossa ja rakkaudessa -
on herättänyt minussa kaunaa.
Minua kohtaanko?
Ei se sinun vikasi ole.
Kun ihmiseltä riistetään isä samalla tavalla kuin minulta, tuntee pakostakin…
En tiedä.
Omistushalua toiseksi parasta kohtaan.
Ja sitä Dickie oli.
Meille molemmille.
Mitä oikein tarkoitat? Sinulla on isä.
Sinulla on isä.
Astun mielelläni syrjään.
Hoida sinä lukeminen.
Ne ovat yhdentekeviä.
Minun haluni ja mietteeni.
Dickien tahto on tärkein.
Hän valitsi sinut.
Irlannin tasavaltalaisarmeija julkaisi aamulla lausunnon,
jossa se otti täyden vastuun lordi Mountbattenin teloituksesta -
ja Warrenpointin hyökkäyksissämme kaatuneista 18:sta brittisotilaasta.
"Ne 13 elävät muistoissamme. Vaan 18 ja Mountbattenin me saimme."
Irlannin tasavaltalaisille Mountbatten oli imperialistien sorron perikuva.
Hän kävi joka vuosi linnassaan, joka on englantilaisten varastamilla mailla.
Hän tiesi vaarat.
Hänen kuolemansa edustaa ansaittua iskua vihollista kohtaan.
Näette tulevina viikkoina ja kuukausina -
kuvottavia kunnianosoituksia tätä mukasankaria kohtaan,
vaikkei brittihallinto suo kyyneltäkään Irlannissa menehtyneille.
Missä ovat heidän juhlavat hautajaisensa ja valtiontilaisuutensa?
Kuka ylistää monien irlantilaisten kuolemaa tai julmasti päätettyä elämää?
Esimerkkinä mainittakoon 13 irlantilaisen murha verisunnuntaina.
"Ne 13 elävät muistoissamme. Vaan 18 ja Mountbattenin me saimme."
"He lähtivät laivoilla merelle…"
Tämä on sotaa, jossa kuolonuhreilta ei vältytä.
Niin kauan kuin britit ovat Irlannissa, vuodatettu veri on heidän käsissään.
"Hän tyynnytti myrskyn,
ja meren aallot -
hiljenivät.
He iloitsivat,
kun tuli tyyni,
ja hän vei heidät -
toivottuun satamaan."
Viisi minuuttia.
…Badmintonin kenttäratsastuskilpailun viimeisenä päivänä.
Lucinda Prior-Palmer toivoo rikkovansa ennätyksiä -
ja voittavansa jo neljättä kertaa. Nyt hän ratsastaa Killairella,
jolla hän sijoittui kaksi vuotta sitten kolmanneksi.
Hän hyppää viimeisenä, mutta sitä ennen radalle saapuu -
Hänen Kuninkaallinen Korkeutensa prinsessa Anne ratsulla Goodwill.
Onko ajanottaja valmiina? -On.
Keskiverron koulukokeen jälkeen prinsessalta vaaditaan puhdas rata…
Tuolta hän tulee. Anna mennä. -…ilman aikasakkoja sijoittumiseen.
Onnea. -Valmiina?
Ollaan.
Hänen Kuninkaallinen Korkeutensa palaa radalle viime vuoden ongelmien jälkeen.
Hevonen on vähän tahmea lähestymisessä ensimmäiselle esteelle.
Esteiden maksimikorkeus on tänään 120 senttiä.
Anna mennä. Hienoa.
Pidä paketti kasassa. -Rauhassa.
Juuri noin. Hyvä.
Kevyesti yli ja tiukka käännös…
Hyvin meni. -…seuraavalle esteelle.
Hyvin sujuu.
Anna mennä! -Älä huuda.
Hyvä hyppy. -Puhdas.
15 sekuntia.
Puhdas.
Siitä oli tulla neljä virhepistettä. -Upeaa.
Prinsessa oli jo tekemässä virheen,
mutta este pysyi pystyssä. Edessä on viimeinen sarja.
Hän näyttää tulevan liian lähelle ensimmäistä okseria.
Ei. Yli meni! -Mahtavaa.
Mikä on tilanne? -Hän on liian hidas.
Melkein maalissa. Anna mennä. -Viimeiselle esteelle tultaessa…
Prinsessa Anne onnistui. Suoritus on aikarajan puitteissa.
Upea suoritus Hänen Korkeudeltaan… -Upeaa!
…joka sijoittuu kokonaiskisassa kuudenneksi. Sen pitäisi kelvata.
Loistavaa.
Onnitellaan häntä. -Mene sinä.
Et nähnyt häntä. -Näin lopun.
Äiti. -Mitä teet täällä?
Arvelin, että yksi lisäkannustaja olisi tarpeen.
Ei hän olisi kuullut sinua isäsi mekkalan yli.
Niinkö? -Isäsi oli innoissaan.
Mukavaa, että Anne tuo hänelle iloa. Se on parasta lääkettä.
Me kaikki kaipaisimme piristystä. -Niinpä.
En saa Dickieä mielestäni.
Seuratkaa tietä ympäri.
Täällä vasemmalla. Kiitos.
Teidän Kuninkaallinen Korkeutenne. Halusin ilmaista osanottoni.
Olette varmasti musertunut.
Silti onnistuitte Abbeyssä lukemaan raamatunjakeet tyynesti.
Se oli uskomaton suoritus.
Aivan upea. -Kiitos.
Anteeksi. Emme ole tavanneet. -Olemme me.
Olin rooliasussa.
Sarah Spencerin pikkusisko.
Hullu puu. -Diana.
Aivan.
Sarah kertoi, että lordi Mountbatten oli teille tärkeä. Kuin toinen isä.
Niin oli.
Tilanne on varmasti aivan kauhea.
Kiitos sanoistanne. Niinhän se on.
Vauhtia siellä!
Halusin sanoa, että olette ajatuksissani.
Meidän kaikkien.
Kaasua nyt!
Haloo. -Sarah.
Teidän Kuninkaallinen Korkeutenne! Miten kiva yllätys.
Aloitan tärkeimmästä. En ikävä kyllä pääse häihisi,
mutta onnittelut sinulle ja Neilille.
Kiitos.
Siskosi Diana.
Niin? -Kerro minulle hänestä.
Mitä haluatte tietää? -Kaiken.
En tiedä, haluatteko sitä todella.
Ehkä haluankin.
Hyvä on. Hän on osa-aikatöissä päiväkodissa.
Lastentarhanopettajanako? -Ei. Siihen vaaditaan pätevyys.
Hän on enemmän avustaja.
Hänhän täytti vasta 18.
Hän myös siivoaa osa-aikaisesti minulle. -Siis…
Hän on siivooja.
Oliko muuta?
Vähän.
Onko hän hauska? -Hän osaa olla oikein hauska.
Lapset varmasti pitävät hänestä.
Kuten lasten isätkin.
Niinkö?
Entä hänen luonteensa?
Hänen lempinimensä on Herttuatar, koska hän on lapsesta asti käyttäytynyt -
kuin hänen kohtalonaan olisi jotain suurta.
Voi ei. Tukahdutinko mielenkiintonne? -Et.
Sait minut kiinnostumaan.
Haittaako, jos pyydän häntä ulos?
Siis treffeillekö? -Niin.
Jukra.
Haittaisiko se sinua? -Ei.
Varoitanko häntä?
Älä. Pidetään se yllätyksenä. Tarvitsen vain hänen puhelinnumeronsa.
Tietysti. Se on -
01373…
Di. Diana.
Walesin prinssi soittaa.
Haloo.
Teidän Kuninkaallinen Korkeutenne.
Tekstitys: Miia Mattila